Diari Oficial de la Generalitat Valenciana


Sumari del DOGV 3532, del 06-07-1999 (1999/5517)

RESOLUCIÓ d'1 de juny de 1999, de la Direcció General d'Indústria, Cooperativisme, Pesca i Relacions Agràries de la Conselleria d'Agricultura, Pesca i Alimentació, per la qual s'autoritza la instal·lació d'un escull artificial front a la costa de Gandia (València), fase II.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3532

Data del DOGV
:   06-07-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/5517


Data del document
:   01-06-1999

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * Gandia
    * regulació de la pesca
    * recurs pesquer
    * obres públiques
    * pesca litoral
    * protecció del litoral

RESOLUCIÓ d'1 de juny de 1999, de la Direcció General d'Indústria, Cooperativisme, Pesca i Relacions Agràries de la Conselleria d'Agricultura, Pesca i Alimentació, per la qual s'autoritza la instal·lació d'un escull artificial front a la costa de Gandia (València), fase II. [1999/5517]
  
Per mitjà de l'Ordre de 7 de maig de 1998, del Ministeri de Medi Ambient, es va atorgar a la Conselleria d'Agricultura, Pesca i Alimentació de la Generalitat Valenciana la concessió per a ocupar una zona de domini públic marítim destinada a la instal·lació d'un escull artificial front a la costa de Gandia (València), fase II.
  
De conformitat amb això, aquesta direcció general resol:
  
Primer
  
Autoritzar la instal·lació d'un escull artificial front a la costa de Gandia (València), fase II, ubicat en l'àrea la concessió de la qual ha aprovat el Ministeri de Medi Ambient i que consisteix en una poligonal definida pels vértexs següents:
  
Àrea núm. 1: formada per la poligonal M, N, O, P
  
 Vértexs Longitud Latitud
  
 M 00º 05,99'W 39º 04,10'N
  
 N 00º 06,47'W 39º 03,81'N
  
 O 00º 03,81'W 39º 01,92'N
  
 P 00º 04,32'W 39º 01,67'N
  
Àrea núm. 2: formada per la poligonal Q, R, S, T
  
 Vértexs Longitud Latitud
  
 Q 00º 02,26'W 39º 00,35'N
  
 R 00º 02,72'W 39º 00,07'N
  
 S 00º 00,84'W 39º 58,92'N
  
 T 00º 01,33'W 39º 58,73'N
  
Segon
  
Les condicions d'instal·lació són les que figuren en el plec de condicions generals per a concessions demanials en platges, zona maritimoterrestre i mar territorial aprovat mitjançant l'Ordre Ministerial de 8 de novembre de 1985, que s'atorguen a l'empara de la Llei 22/1988, de 28 de juliol, de Costes, a més de les condicions particulars i les prescripcions que han estat acceptades per la Conselleria d'Agricultura, Pesca i Alimentació.
  
Tercer
  
L'objectiu de l'escull artificial és la protecció i recuperació dels recursos pesquers.
  
Quart
  
Les obres d'instal·lació de l'escull hauran de concloure abans del 31 de desembre de l'any 1999.
  
Cinqué
  
Queda prohibida l'activitat pesquera en l'àrea definida en l'apartat primer des de l'inici de les obres fins al 31 de desembre de l'any 2004.